Iulius Henricus Dorpmüller
Iulius Henricus (Theod. Julius Heinrich) Dorpmüller (natus 24 Iulii 1869 oppido Eberfeld (Vestfalia), mortuus 5 Iulii 1945 oppido Malente (Holsatia)) vir publicus Germaniae atque sodalis NSDAP fuit.

Iuventus et munus 
Pater eius machinator ferroviariae fuit et, postquam maturitatem adeptus est, annis 1889 - 1893 Aquisgrani aedificationi ferroviarum studebat. Deinde in magistratu Borussiae ferroviae laboravit et etiam Sinam aliquot annis (1908 - 1917) peritus harum rerum versatus est. Cum haec civitas Germaniae 1917 bellum indixisset, Dorpmüller longis atque periculosis itineris in patriam reverti coactus est. Anno 1919 Stettini in magistratu ferroviariae, ab anno 1922 Opilae, ab anno 1925 Assindiae praeses directionis ferroviariae erat. Anno 1926 praeses totius societatis Theodiscae Feroviariae factus est.

Cursus honorum 
Non prius quam 1937 Dorpmüller sodalis NSDAP factus, postquam 2 Februarii eius anni ab Adolpho Hitler cancellario Administer Imperii Commeatus nominatus est et ad finem belli mansit. Hoc officio fungens et vecturam Iudaeorum in Castra carceralia rexit. Tamen anno 1945 et administer commeatus consilii ministrorum Schwerin de Krosigk factus est et etiam Administerium Cursus Publici administrabat. Etiam Americani victores belli eum in officio tenuere voluerunt. Sed paucis diebus post mortuus est.

Nexus externi 
 Pagina Societatis Germanicae Ferroviariae de rebus gestis Iulii Dorpmüller (Lingua Theodisca)

Nati 1869
Alumni Universitatis Aquisgranensis
Administri Imperii Commeatus (Germania)
Administri Imperii Cursus Publici (Germania)
Mortui 1945